62024CJ0070_INF
Unionin tuomioistuimen tuomio (kuudes jaosto) 1.8.2025 –Komissio v. Espanja (Työ- ja yksityiselämän tasapainottamisesta annettu direktiivi)
(Asia C‑70/24)
Jäsenyysvelvoitteiden noudattamatta jättäminen – SEUT 258 artikla – Vanhempien ja omaistaan hoitavien työ- ja yksityiselämän tasapainottaminen – Direktiivi (EU) 2019/1158 – 20 artiklan 1 kohta – Täytäntöönpanon ja täytäntöönpanotoimenpiteistä ilmoittamisen puuttuminen – SEUT 260 artiklan 3 kohta – Vaatimus kiinteämääräisen hyvityksen ja päivittäisen uhkasakon maksamisesta – Seuraamuksen määrän vahvistamisperusteet
1.
Jäsenyysvelvoitteiden noudattamatta jättämistä koskeva kanne – Direktiivi 2019/1158 – Direktiiviä ei ole saatettu osaksi kansallista oikeusjärjestystä määräajassa – Täytäntöönpanotoimenpiteiden ilmoittamatta jättäminen – Jäsenyysvelvoitteiden noudattamatta jättäminen
(SEUT 258 artikla; Euroopan parlamentin ja neuvoston direktiivin 2019/1158 12 artikla ja 20 artiklan 1 ja 4 kohta)
(ks. 57–66 kohta ja tuomiolauselman 1 ja 2 kohta)
2.
Jäsenyysvelvoitteiden noudattamatta jättämistä koskeva kanne – Unionin tuomioistuimen tuomio, jolla jäsenyysvelvoitteiden noudattamatta jättäminen todetaan – Velvollisuuden ilmoittaa direktiivin täytäntöönpanotoimenpiteistä noudattamatta jättäminen – Rahamääräiset seuraamukset – Unionin tuomioistuimen harkintavalta – Perusteet
(SEUT 260 artiklan 3 kohta; Euroopan parlamentin ja neuvoston direktiivin 2019/1158 20 artiklan 1 kohta)
(ks. 83–115 kohta ja määräysosan 3 kohta)
Ratkaisu
1)
Espanjan kuningaskunta ei ole noudattanut vanhempien ja omaistaan hoitavien työ- ja yksityiselämän tasapainottamisesta ja neuvoston direktiivin 2010/18/EU kumoamisesta 20.6.2019 annetun Euroopan parlamentin ja neuvoston direktiivin (EU) 2019/1158 20 artiklan 1 kohdan mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä ja siten ei ole ilmoittanut niistä komissiolle.
2)
Espanjan kuningaskunta on jatkanut jäsenyysvelvoitteidensa noudattamatta jättämistä, koska se ei ollut siihen päivään mennessä, jona unionin tuomioistuin tutki asian tosiseikat, toteuttanut tarvittavia toimenpiteitä direktiivin 2019/1158 täytäntöön panemiseksi kansallisessa oikeusjärjestyksessään eikä siten myöskään ilmoittanut näitä toimenpiteitä Euroopan komissiolle.
3)
Espanjan kuningaskunta velvoitetaan maksamaan Euroopan komissiolle
–
6832000 euron kiinteämääräinen hyvitys ja
–
jos edellä tuomiolauselman 1 kohdassa todettu jäsenyysvelvoitteiden noudattamatta jättäminen jatkuu edelleen tämän tuomion julistamispäivänä, 19700 euron suuruinen päiväkohtainen uhkasakko kyseisestä päivästä lukien siihen saakka, kunnes kyseinen jäsenvaltio on lopettanut jäsenyysvelvoitteiden noudattamatta jättämisen.
4)
Espanjan kuningaskunta vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.